Македония ҡатын-ҡыҙҙарының фашизмға ҡаршы фронты

Македония ҡатын-ҡыҙҙарының фашизмға ҡаршы фронты () — Югославия халыҡ-азатлыҡ һуғышы ваҡытында югослав Македонияһында барлыҡҡа килгән феминистик хәрәкәт. Төньяҡ Македонияла бер нисә заманса феминистик ойошмаларының башында тора. Фронт 1942 йылда оккупацияланған Югославияла башҡа фашизмға ҡаршы ҡатын-ҡыҙҙар фронттары менән берлектә булдырылаP. Ramet, Sabrina. (1999). Gender Politics in the Western Balkans: Women, Society and Politics in Yugoslavia and the Yugoslav Successor States. Penn State University Press. pp. 75-76. . Google Book Search. Retrieved on July 14, 2009..

Был хәрәкәттә иң билдәле шәхес — Веселинка Малинская, ул Халыҡ-азатлыҡ һуғышында һәм Македонияны азат итеү буйынса фашизмға ҡаршы йыйылышта ҡатнаша, уның атаһы 1903 йылғы Илинден ихтилалында ҡатнашаde Haan, F. Daskalova, K. Loutfi, A. (2006). A Biographical Dictionary of Women’s Movements and Feminisms in Central, Eastern and Southern Europe: 19th and 20th Centuries. Central European University Press. pp. 296—300. . Google Book Search. Retrieved on July 8, 2008..

Хәрәкәттең төп маҡсаты ҡатын-ҡыҙҙар өсөн мәктәп белемен яҡшыртыу һәм уларҙың грамоталылыҡ кимәлен күтәреү булып тора, сөнки ул ваҡытта наҙандарҙың күпселеген ҡатын-ҡыҙҙар тәшкил итәTrouton, R. (1952). Peasant Renaissance in Yugoslavia, 1900—1950: A Study of the Development of Yugoslav Peasant Society as Affected by Education. Routledge. p. 283. . Google Book Search. Retrieved on July 8, 2008.. Икенсе донъя һуғышынан һуң, Грециялағы Граждандар һуғышы осоронда (1946—1949), Греция Македонияһында, Халыҡ-азатлыҡ фронты һәм Милли азатлыҡ йәштәр ассоциацияһы кеүек, был ойошма ла король грек хөкүмәте тарафынан «енәйәтсел» булараҡ тыйыла«The Aegean part of Macedonia after the Balkan Wars». Council for Research into South-Eastern Europe of the Macedonian Academy of Sciences and Arts. 1996..

 Шулай уҡ ҡарағыҙ 
 Югославия ҡатын-ҡыҙҙарының фашизмға ҡаршы фронты

 Иҫкәрмәләр 

Категория:Төньяҡ Македонияның тарихы